क्लार्कसंस फ़ार्म
चौथा अध्याय जंगली खेती
अगर मैं इस मौसम में तब यहाँ से गुज़रा होता,
जब मैंने 30-40 साल पहले ड्राइविंग शुरू की थी,
तो लगभग आठ किलोमीटर बाद मुझे रास्ता दिखाई ही नहीं देता।
मेरी विंडस्क्रीन पर मरे हुए कीड़ों की परत जम चुकी होती।
पर अब देखिए।
कुछ भी नहीं है।
किसी पनडुब्बी के सामने इससे ज़्यादा मक्खियाँ होंगी।
सच्चाई यह है कि सिर्फ़ 30 सालों में
कीड़ों की संख्या 25 प्रतिशत कम हो गई है और अभी भी घटती जा रही है।
हम कीड़ों के विनाश की ओर बढ़ रहे हैं।
आप ग्लोबल वॉर्मिंग या समुद्र में प्लास्टिक के बारे में भूल सकते हैं
क्योंकि कीड़ों के बिना धरती पर सारा जीवन ख़त्म हो जाएगा।
सब कुछ।
और यह मेरा मानना है, मैं कोई
रैली करने वाला झबरीली काँख वाला पर्यावरणविद नहीं हूँ। यह मैं हूँ!
अफ़सोस की बात है कि बहुत से लोग
खेती को कीड़ों की घटती संख्या का एक कारण मानते हैं।
समस्या यह है कि खेती के उपकरणों के बड़े और ज़्यादा कुशल होने के साथ
खेतों को भी ज़्यादा बड़ा और ज़्यादा कुशल होना पड़ा,
जिसका मतलब है कि युद्ध के बाद से
ब्रिटेन ने 225,000 किलोमीटर पेड़ों और झाड़ियों की बाड़ खो दी है।
उसने अपने 40 प्रतिशत प्राचीन जंगल खो दिए हैं।
उसने अपने जंगली फूलों के मैदानों का 97 प्रतिशत खो दिया है।
कीड़ों के रहने की हर पसंदीदा जगह गायब होती जा रही है।
और मैंने इस बारे में कुछ करने का फ़ैसला किया है।
मेरी योजना अपने पेड़ों और झाड़ियों की बाड़ों, अपनी वादियों,
अपने जंगलों और अपनी जलधाराओं को
कीड़े-मकौड़ों के लिए ज़्यादा आकर्षक बनाने की है।
दरअसल, मैं अपने खेत के कुछ हिस्सों को बिल्कुल नहीं छेड़ूँगा।
मैं सब कुछ प्रकृति के हाथों में सौंप दूँगा।
इस प्रक्रिया को जंगली खेती कहते हैं।
और मैं इसकी शुरुआत एक घाटी की तली में एक दलदली और बदहाल जगह से करूँगा,
जिसे मैं आख़िरकार इस रूप में देखना चाहता हूँ।
शायद सारस का आना मुश्किल है,
लेकिन बाकी सब सच करना मेरा लक्ष्य है।
बड़ा जंगल - ढेर सारी बाड़ें मधुमक्खियाँ - पानी के सोते - घास
जंगली फूल - उल्लू के घोंसले - झीलें - लंदन
ज़ाहिर है, अपनी वेटलैंड परियोजना पर काम शुरू करने से पहले,
सरकारी नियमों को जानना ज़रूरी था।
इसलिए मुझे निरीक्षकों के एक दल को काम पर रखना पड़ा।
तो, अगर आप दोनों एचएसआई गणना करें, तो...
-हाँ। -मैं यहाँ घूमकर नज़र डालता हूँ।
इन जासूसों को यह सुनिश्चित करना था कि मेरी योजना
पहले से वहाँ रह रहे जीवों को नुकसान नहीं पहुँचाएगी।
यहाँ ज़्यादातर जंगली घास है।
यह बहुत अच्छी ख़बर है, है न?
और उनके कुछ देर फ़ॉरेंसिक जाँच करने के बाद
मैं देखने गया कि उन्हें कितनी अड़चनें मिली हैं।
आफ्टरनून, जेरमी।
-हैलो, आप कैसे हैं? -मैं अच्छा हूँ, आप?
खैर...
वे लाल झंडे वहाँ लगे हैं जहाँ तालाब बनना था।
हाँ, सही कहा।
पर हम वहाँ कुछ नहीं बना सकते?
बदकिस्मती से, सर्वेक्षण के दौरान हमें किसी स्तनपायी के संभावित संकेत मिले हैं।
-कुत्ते के? -नहीं।
संभावना है कि वह पानी का चूहा हो सकता है।
-पानी का चूहा नहीं हो सकता। -दिलचस्प है।
बीस साल पहले उनकी संख्या 80 लाख थी,
अब 220,000 हैं और वे ज़्यादातर ग्लासगो में रहते हैं।
और वे कॉट्सवॉल्ड्स में देखे गए हैं।
-सच में? -हाँ।
यहाँ बैठिए और देखिए।
यहाँ पर ये बीट दिख रही है?
और यह टिक-टैक जैसी दिखती है, जैसे...
-यह तो मल है न? -हाँ, बेशक।
इसकी काफ़ी संभावना है कि यह पानी के चूहे की बीट है।
बेहद संरक्षित प्रजाति।
उन्हें मारते हैं, तो मानेंगे कि आप अंधाधुंध उनकी आबादी ख़त्म कर रहे हैं
और फिर आप पर मुकदमा चलेगा और आपको जेल की सज़ा मिल सकती है।
कितनी लंबी सज़ा होगी?
शायद कम से कम छह महीने। शायद 5,000 पाउंड का जुर्माना।
तो, इस वक्त मेरी सलाह होगी कि फिलहाल यहाँ सारा काम रोक दें
जब तक पक्का नहीं होता कि यहाँ क्या है।
अगर हम मेरे उस बड़े डिगर से
इस पूरी जगह को एक साथ उठाकर
वहाँ रख दें, तो पानी के चूहे को पता भी नहीं चलेगा।
नहीं, जेरमी।
-क्यों? -नहीं।
-पूरी जगह को हटा देंगे। -आपको जेल हो जाएगी, जेरमी।
-पर मैं उसे तंग नहीं करूँगा। -नहीं।
उसे ऊँची जगह ले जा सकता हूँ।
मेरे पेशेवर सलाह होगी कि ऐसा मत कीजिए।
यह देखने के लिए कि क्या वह वाकई पानी का चूहा है, मैंने एक योजना बनाई।
हमारे पास कुछ ट्रैप कैमरे हैं।
-हम यहाँ एक ट्रैप कैमरा लगा सकते हैं। -हाँ, अच्छा सुझाव है।
-फिर पता चलेगा। -हाँ।
ऐसा कई दिनों तक करना होगा ताकि पता चले कि यहाँ क्या-क्या है।
-न, देखना है कि पानी का चूहा है कि नहीं। -हाँ। सही कहा।
तो, कैमरामैन ने अपने कैमरे लगा दिए,
और कुछ दिनों बाद मैंने नतीजों की जाँच की।
कोई चूहा नहीं।
कुछ नहीं। कुछ भी नहीं।
पॉल मेक्कार्टनी के फ़्रिज में इससे ज़्यादा जानवर हैं।
किसी ने तो वह छेद बनाया था...
यह रहा, इसी ने बनाया था।
यह चूहा है? न, इसकी नाक नुकीली है, यह एक श्रू है।
पानी का चूहा नहीं है।
ठीक है, शायद इसका यह मतलब निकलता है कि हम काम चालू कर सकते हैं!
और मेरी अहम पर्यावरण परियोजना आख़िरकार शुरू हो गई।
रफ़्तार!
उस हिस्से में बहुत ज़्यादा ढलान है।
हाँ, इसमें बहुत ज़्यादा मज़ा नहीं आएगा।
ठीक है।
चलो। वह तो घूम भी नहीं रहा है।
मैंने किसी चीज़ को छुआ भी नहीं है और मैं नीचे जा रहा हूँ।
धत् तेरे की!
मैं फिसल रहा हूँ। धत् तेरे की!
मैंने कर लिया।
मैं खड़ी ढलान से नीचे फिसल आया और मैं अब तली में हूँ।
देखिए मैं पर्यावरण का काम करते हुए
ऐसी चीज़ बनाने जा रहा हूँ जिसे मैं अलग-अलग प्रजातियों से भरी जैविक सुपरमार्केट का
नाम देना चाहूँगा।
अपनी जगह पहुँचकर,
मैंने खुदाई शुरू कर दी।
एक बात साफ़ कर दूँ कि यह एड शीरन के तालाब जैसा नहीं होगा,
जो फिरोज़ी रंग का है और जिसमें एक डाइविंग बोर्ड और स्विम-अप बार है।
देखो तो, तुम कितनी बढ़िया मशीन हो!
यह छह या सात फ़ुट गहरा है।
तली में चिकनी मिट्टी है जिससे पानी बना रहेगा,
पर मुझे नीली चिकनी मिट्टी चाहिए जो और गहराई में होगी,
क्योंकि वह पानी को अच्छे से रखती है और किनारों पर वही होनी चाहिए।
अरे वाह, ज़रा वह देखो।
वह नीली चिकनी मिट्टी है।
बचाकर रखो। बेशकीमती है।
लंच के समय तक मैंने काफ़ी काम कर लिया था।
ठीक है, यह लगभग दस फ़ुट गहरा होगा।
तो, मैं कुछ खाने चला गया, इस बात से अनजान कि मेरे पीछे
प्रकृति कुछ अनहोनी कर देगी।
यह पानी से भर गया है!
बहुत सारा पानी है, और यह एक घंटे में ही हो गया।
सत्यानाश!
काम आगे बढ़ाने से पहले पानी को निकालना पड़ेगा।
इसलिए, पूरे दिन के लिए किराए पर लिया डिगर इस्तेमाल करने के लिए
मैंने एक और तालाब खोदने का सोचा।
ठीक है, आपको अपनी योजना बताता हूँ।
वहाँ ऊपर 100 मीटर दूर पानी के कुछ सोते हैं।
उन्होंने यह जलधारा बना दी है, तो मैं यहाँ पर बाँध बनाने की सोच रहा हूँ,
और जब इस बाँध पर पानी का स्तर बढ़ेगा,
तो यह जगह भर जाएगी।
क्योंकि पानी का बहाव धीमा करने पर
ऊदबिलाव, बगुलों और कीड़ों के यहाँ आकर रहने की
ज़्यादा संभावना होगी।
मैं जोश के साथ अपनी नए परियोजना में लग गया।
चलो भी, खोदो, डिगर।
हाँ! नम ऊपरी मिट्टी।
और जब लीसा आई तो मुझे लगा कि वह मेरी उपलब्धियाँ देखकर बहुत ख़ुश होगी।
माफ़ करना, यह क्या है? हमें वहाँ पर बनाना है।
यहाँ क्या चल रहा है?
नहीं, आकर देखो और मैं दिखाऊँगा कि यह कितना शानदार है।
हद है।
-वह ज़मीन का टुकड़ा बाँध है। -क्या?
माफ़ करना, हमारा तालाब कहाँ है?
हमने यह बात नहीं की थी।
वहाँ पर पहले ही तालाब बन चुका है, पर अभी नहीं बनना चाहिए था।
-मैं इसपर काम कर रहा... -मुझे कुछ समझ नहीं आ रहा।
आखिर तुम यहाँ कर क्या रहे हो?
-यह तो बस... -यह वेटलैंड है।
इस जगह पानी भर जाएगा और कीड़ों के लिए वेटलैंड बन जाएगा।
बाप रे, जेरमी। तुम इतनी मिट्टी का क्या करोगे?
यहाँ आकर कोई नहीं रहने वाला।
फ़िल्म 1917 याद है, वे देखना चाहते थे कि क्या उसके बाद यह हो सकता है।
यहाँ गंदगी फैलाकर तुम्हारा मन नहीं भरा?
दूसरी जगह भी फैलानी थी?
सैम मेंडेस ने कहा, वह 1918 बनाने का सोच रहा है।
उस गंदगी में क्या ख़राबी थी? नई गंदगी फैलाने की क्या ज़रूरत थी?
हर कोई मुझ पर चिल्लाता ही क्यों रहता है?
वाकई सुबह उठते ही लोग मुझ पर चिल्लाना शुरू कर देते हैं।
केलब मुझ पर चिल्लाता है, चार्ली चिल्लाता है।
गुस्सैल मोहतरमा के जाने के बाद मैं बाँध बनाने के काम पर लग गया।
हे भगवान।
अभी इतनी ठंड है कि मुझे यह...
दरअसल यह टोपी नहीं है। यह एल्टन जॉन की पहली विग है।
ठीक है, तो स्थिति यह है। मैंने...
मैंने इस तरफ़ का बहाव रोक दिया है।
इस तरह से नहीं कि पनडुब्बी का कमांडर कहे,
"शाबाश, क्लार्कसन," लेकिन थोड़ा बहाव रुक गया है।
और अब उस तरफ़ पानी का स्तर बढ़ रहा है।
इसका मतलब कि अब मैं दूसरा तालाब भर सकता था।
हाँ!
देखो पानी कैसे आ रहा है।
हाँ।
यह तो... मैं हैरान हूँ कि मैंने यह कर लिया।
मैं बेहद ख़ुश था।
तो, बारिश और अंधेरा होने के कारण,
मैंने सामान समेटा और आग के पास बैठकर गर्म सूप पीने घर की ओर चल पड़ा।
सत्यानाश!
मैं ख़ुद के बनाए दलदल में फँस गया था।
इससे नहीं निकल...
तो मुझे केलब से कहना पड़ा कि वह अपनी गर्लफ़्रेंड को छोड़कर मेरी मदद के लिए आए।
बेड़ा गर्क।
यहाँ बहुत दलदल है।
ठीक है, इन्हें बाँध देते हैं।
मतलब, बस सीधे वहाँ जाकर आपको ऊपर खींचने की कोशिश करेंगे।
-ठीक है? -ठीक है, गाड़ी चलाओ।
चलो भी!
हालाँकि हमारे पास लैम्बोर्गिनी की ताकत और एक टेन-व्हील ड्राइव थी,
हम आगे नहीं बढ़ पा रहे थे।
चलो भी।
नहीं।
इसलिए केलब ने खींचने वाली रस्सी खोलकर ख़ुद को बचाने का फ़ैसला किया।
आपसे बाद में मिलूँगा!
जो बढ़िया रहा।
चलो भी।
कमबख्त बारिश!
ठीक है, मामला बिल्कुल बिगड़ गया।
सब कुछ फँस गया है।
ज़ाहिर है कि इससे केलब मुझसे बहुत ख़ुश हो गया।
बेवकूफ़। अगर आपने इसे फँसाया नहीं होता
तो मैं आपको निकालने नहीं आता।
मैं शायद गिर जाऊँगा! सत्यानाश।
अगली सुबह, हम एक योजना बनाकर मेरे फँसे हुए ट्रैक्टर के पास जमा हुए।
केलब मुझे अपने ट्रैक्टर से खींचेगा,
जब उसका भाई उसे अपने ट्रैक्टर से खींचेगा।
बिल्कुल आराम से खींचना।
बहुत धीरे से। इसी तरह।
खींचते रहो, ठीक है?
हाँ, मैंने पहले कभी कुछ नहीं चलाया है, तो सलाह देते रहो।
फ़ोर-व्हील ड्राइव पर नहीं डाला। वह मुझे मार डालेगा।
चलो। क्लास की ताकत दिखाओ। चलो भी!
यह बस... याद रखिए, हम इसे पर्यावरण की ख़ातिर कर रहे हैं।
क्या ताकत है!
हाँ!
यह करने में सिर्फ़ 1,000 गैलन डीज़ल लगा, पर अब आगे बढ़ रहे हैं।
हम निकल रहे हैं!
मुझे लगता है कि शायद मैं इसे अपनी ताकत से ही कर रहा हूँ।
ठीक है, रुक जाओ।
जब हमने सुपाकैट को निकालने का काम पूरा कर लिया,
दुनियादार लड़की लीसा उस गाड़ी में आई जो मैंने उसे क्रिसमस पर तोहफ़े में दी थी।
-हैलो। -तुमने इसे पहले देखा है?
नहीं देखा।
-यह एक सही ट्रैक्टर है। -"सही ट्रैक्टर।"
उसे ट्रैक्टर रोग है, वह अच्छा नहीं है।
यह लो।
-शुक्रिया। -तुमने और कीरन ने अच्छा किया।
-चियर्स। -चियर्स।
शाबाश, शुक्रिया।
तुम तीनों को ऊपर आते हुए देखना शानदार था।
दरअसल मैंने ऊपर आते हुए सोचा,
"मुझे यकीन है कि केलब अपनी क्लास में थोड़ा उत्तेजित हो रहा होगा।"
फिर हमारे जश्न के पल में ख़लल डालने
ख़ुशमिज़ाज चार्ली वहाँ आ पहुँचा,
जो आम दिनों से और भी कम ख़ुश था।
यहाँ पर क्या करोगे?
-कहाँ? -तो...
मैं अभी खेत में घूमकर आया हूँ और वहाँ थोड़ी गंदगी फैला रखी है...
नहीं, पहियों के थोड़े निशान हैं और जो गड्ढा खोदा है, उसे ठीक करना बाकी है।
वह भेड़ों की नाँदों तक पानी पहुँचाने के लिए खोदा गया गड्ढा था।
हाँ।
-और फिर यह है। -हाँ।
मानता हूँ कि गंदगी फैली है लेकिन हम ऑमलेट बना रहे हैं
और कुछ अंडे टूट गए हैं।
वे फ़र्श पर गिर गए
-और वहाँ तक फैल गए हैं। -यह सच है।
शुरू में मिट्टी को जो नुकसान पहुँचा...
-कैसा नुकसान? -ठीक है। यह खुदाई नहीं...
-बस मिट्टी को ढीला किया है। -नहीं।
आपने उसे नीचे दबा दिया है क्योंकि पानी वहाँ से बहकर नहीं निकलेगा।
हमने मिट्टी के दबाव की कुछ आवश्यकताओं का उल्लंघन किया है,
-जो मुझे पता है... -फिर से दोहराना। "मिट्टी के
"दबाव की सरकारी आवश्यकताएँ।"
उन्हें ब्रेक्सिट की चिंता करनी चाहिए...
इसका निरीक्षण होगा
और हम अपनी मूल भुगतान योजना का पाँच प्रतिशत खो सकते हैं,
जो सरकार से मिलने वाली सब्सिडी है।
यह मेरा जंगली खेती परियोजना है, तो...
यह जंगली खेती नहीं है। यह नुकसान है।
आपको यह काम बंद करना होगा।
मैंने सोचा कि और डाँट नहीं पड़ेगी,
लेकिन फिर चार्ली मेरे नए तालाबों को देखने चला गया।
देखिए, इस सबसे भी मिट्टी को नुकसान पहुँचा है।
पर मिट्टी को नुकसान पहुँचाए बिना यहाँ बुलडोज़र कैसे आएगा?
तब काम कीजिए जब ज़मीन सूखी हो।
कब? आख़िर कब यह...
-माफ़ करना, चार्ली, सच में। -हाँ, पर...
सितंबर से रोज़ बारिश हो रही है, लगभग हर...
-तुम जानते हो, हर रोज़। -पता है।
गीली ज़मीन पर भारी मशीनें लाने से बहुत नुकसान हो रहा है।
पर यह सोचो, यहाँ आओ और कल्पना करके देखो, ठीक है?
जो देख रहे हो, वह बस शुरुआती प्रक्रिया है, ठीक है?
हाँ, मैं देख सकता हूँ।
पर अपनी आँखें मूँदो।
उस डाली पर एक किंगफ़िशर बैठा है।
यहाँ ऊदबिलाव मस्ती कर रहे हैं।
-"मस्तीखोर ऊदबिलाव," बढ़िया। -वहाँ।
शायद कोई बगुला लज़ीज़ खाने के इंतज़ार में है।
यहाँ किनारे पर घास और जंगली फूल हैं।
मतलब, पर्यावरणवादी इस तरह की चीज़ पर लट्टू हो जाते हैं, है न?
देखिए, यह बढ़िया है, पर आपने जो किया है,
आपके काम से शायद भुगतान रुक जाएगा।
और वह 10,000 से 15,000 पाउंड हो सकता है।
सिर्फ़ यहाँ ही नहीं। आगे ऊपर भी...
अगर ऐसा होता है, तो मुझे बहुत गुस्सा आएगा।
मैं यह प्रकृति की ख़ातिर कर रहा हूँ,
-जो मुझे पसंद है। -हाँ।
पर मैं किसी आम जीवविज्ञानी को यहाँ आकर
यह नहीं कहने दूँगा कि, "तुमने पर्यावरण बर्बाद कर दिया।"
यहाँ बस चींटियों के कुछ घर टूटे हैं।
पर सच यह है कि मैंने भारी नुकसान किया था।
और इसका सिर्फ़ एक ही हल था।
केलब से सब कुछ सही करवाया जाए।
हे भगवान।
फिर जंगल में पर्यावरण का कुछ और काम शुरू करने का समय था।
शायद यह अंधाधुंध बर्बरता लगे, पर असल में ऐसा नहीं है।
आप मशीन को एक पेड़ के पास ले जाकर बताते हैं कि वह कौन सा पेड़ है।
यह निचले हिस्से को जकड़ती है, व्यास मापती है और सोचती है,
"ठीक है, अगर यहाँ यह व्यास है, तो वहाँ ऊपर इतना व्यास होगा,"
फिर यह हिसाब लगाती है कि लट्ठा कितना लंबा होगा।
यह आठ पहिए पर चलने वाली होशियार पाँच लाख पाउंड की गणित मशीन है।
और जब रात को मशीन आख़िरकार बंद हुई,
तो नतीजे कमाल के थे।
यह जंगल का नक्शा है।
इस हिस्से को काटा गया था, लगभग आठवें हिस्से को।
और उससे इतनी लकड़ी मिली है।
ज़ाहिर है, सोशल मीडिया पर इसे पसंद नहीं किया गया।
मैंने इंस्टाग्राम पर बड़ी मशीन की
अंधाधुंध कटाई की एक फ़ोटो डाली,
और लोगों ने जवाब में मुझ पर विध्वंसक होने का आरोप लगाया।
"तुम जंगल क्यों काट रहे हो?"
"तुम हमेशा पर्यावरण का विनाश क्यों करते हो, जेरमी?"
हम जंगल के बीच चलते हैं और आप देखेंगे कि ये लोग कितने बेवकूफ़ हैं।
यह जंगल का वह हिस्सा है जहाँ मैंने पेड़ काटे थे।
मुझे यहाँ से 200 टन लकड़ी मिली और यहाँ कोई फ़र्क नहीं पड़ा।
बिल्कुल पहले जैसा ही लगता है।
कोई बदलाव नहीं आया।
लेकिन प्रकृति जान जाती है।
मिसाल के लिए, यहाँ, यहाँ और यहाँ से पेड़ काटने का मतलब है
कि जंगल की ज़मीन पर ज़्यादा धूप पहुँच सकती है।
आप हर जगह धूप देख सकते हैं और उससे पेड़-पौधे और बढ़ेंगे,
नए पेड़, फूल, उम्मीद है ब्लूबेल के फूल भी उगेंगे।
और वह भौंरों, पक्षियों और मधुमक्खियों के लिए अच्छा है।
यह हर चीज़ के लिए अच्छा है।
पक्षी-प्रेमी होने के कारण, मैं ख़ासतौर पर पक्षियों के लिए कुछ करने को उत्सुक था।
इसलिए मैंने वन्यजीव विशेषज्ञ, रॉय डेनिस से सलाह माँगी।
रॉय, मैं दो बातें कहना चाहूँगा।
पहली बात, मुझे लगा रॉन डेनिस आने वाला है और वह बिल्कुल अलग किस्म का इंसान है,
दूसरी बात, मुझे तुम्हारी दूरबीन से जलन हो रही है।
मेरी ऐसी ही दूरबीन थी जो अर्जेंटीना के
-पुलिस स्टेशन में एक पॉर्श में है। -अच्छा।
मुझे ख़ुशी हुई कि रॉय तुरंत ही मेरी जगह से प्रभावित हो गया।
यह बहुत ही अच्छी जगह है।
सच में?
जब आप इस तरह की बाड़ पर नज़र डालते हैं,
तो वन्यजीवों के लिए हर जगह शानदार खाना दिखता है।
कंटीली झाड़ी के फल, जो वार्बलर पक्षियों के प्रवास के लिए वसा बढ़ाने का शानदार खाना है।
फ़ील्डफ़ेयर और रेडविंग पक्षियों के लिए तैयार हॉबैरी।
यह बहुत अच्छा है।
वे कौन हैं?
वे गोल्डफ़िंच हैं। हाँ।
-वे बस... -छोटा झुंड, देखो।
वे नैपवीड में उतरे हैं।
वहाँ पर देख सकते हो।
-वह गोल्डफ़िंच का झुंड था न? -हाँ, शायद पाँच थे।
वहाँ ऊपर उन्हें खाते हुए देख सकते हो?
शायद वह एक छोटा सा परिवार है।
वाकई?
हाँ, वह वाला प्यारा है।
इससे मुझे वाकई बहुत ख़ुशी हुई।
लेकिन एक ऐसा पक्षी था, जिसकी मैं शायद ज़्यादा मदद कर सकता था।
वह फ़र्श पर है।
उसे देखो। वह एक बच्चा है।
उसके पंख झड़ रहे हैं। वह उड़ नहीं सकता।
ठीक है, पीछे हो जाते हैं क्योंकि मैं उसे परेशान नहीं करना चाहता।
उसकी माँ वह जा रही है। पेड़ों के पास।
और ज़्यादा उल्लुओं को आकर्षित करने के लिए, मैंने फ़ैसला किया कि उनके रहने के लिए
मैं पूरे खेत में उल्लुओं के घोंसले लगाऊँगा।
बिल्कुल सही।
ठीक है।
अरे...
घोंसले बनाने के बाद, मैंने कुछ खंभे लिए
जो बिजली कंपनी ने फ़ुटपाथ पर छोड़ दिए थे,
और उल्लू अभियान शुरू हो गया।
हे भगवान!
जब मैं अपनी चुनी हुई जगह पर पहुँचा तो मदद के लिए केलब वहाँ मौजूद था।
आप इसे बाड़ के पास लगाना चाहते हैं?
हाँ, वहाँ पर।
जब तक उसने गड्ढा खोदा, मैंने सारा सामान जाँच लिया।
सीमेंट, रस्सी, पावर ड्रिल, और मेरे बनाए उल्लुओं के कुछ घोंसले
जिन्हें मैंने अमेज़न से बिल्कुल नहीं मँगवाया।
इतना गहरा?
काफ़ी है।
-ठीक है, मैंने यह सोचा है। -हाँ।
मैं इसे आगे चलाऊँगा ताकि वह सिरा गड्ढे पर आए।
फिर हम उसके ऊपरी हिस्से को रस्सी से सुपाकैट के पीछे बाँधकर
उसे खींचकर खड़ा करेंगे।
आप पागल हैं।
तो तुम क्या करोगे?
लोडर लेकर खंभे के आख़िर में जाइए।
वह गड्ढे में चला जाएगा,
उसे सुपाकैट के पीछे बाँधिए,
और फिर गाड़ी पीछे चलाकर उसे खड़ा कर दीजिए।
पर मुझे अब भी लगता है कि ऊपर रस्सी बाँधकर
उसे सुपाकैट से जोड़ना होगा।
उसके नीचे एक काँटा डालकर कोण बनाएँ और जैसे ही वह...
अगर इसे इस तरह धकेलूँगा...
नहीं। तिरछा धकेलें।
यह आपने काँटों के बीच होगा।
मुझे नहीं लगता यह हो पाएगा।
मैं कर सकता हूँ।
इस तरह धकेलें। नीचे डालें। काँटे के पास...
भूलिए मत, आपके पास नौ मीटर बूम भी है,
तो अगर आप अभी थोड़ा बूम निकालेंगे।
इसी तरह। दोबारा कीजिए।
शायद इससे काम बन जाए।
मुझे नहीं लगता।
दूसरी तरफ़। नहीं!
नहीं!
बेवकूफ़ गधे!
यह तुम्हारी गलती थी।
तुमसे कहा था...
ज़्यादा धकेल दिया। मैंने रोका था।
-वह गड्ढे में नहीं गया था। -वह था।
आपने फिर से उस पर मिट्टी डाल दी, देखिए।
-क्या बाड़ टूट गई? -हाँ।
सत्यानाश। बाड़ टूट गई है।
तो तुम करो और मैं बस खड़ा होकर ऐसे करूँगा,
जो तुम करते हो, ए.आर. रहमान की तरह।
नहीं। हाथ का हरेक संकेत बिल्कुल सही था,
पर आपने मुझे देखा ही नहीं।
आख़िरकार, हमने गड्ढे में खंभा डाल ही लिया।
यह हुई न बात।
और कंक्रीट से उसे जमाने के बाद हमने खड़े होकर अपने काम का जायज़ा लिया।
यह शानदार है।
नहीं, एक मिनट रुको।
दोस्त।
हाँ।
वह बिल्कुल सीधा नहीं है।
सही कह रहे हैं।
लेकिन अच्छी बात यह है कि हम उस पर घोंसला लगाना भूल ही गए।
सत्यानाश।
उसमें गड़बड़ी करने के बाद,
मैं अपने वेटलैंड इलाके को देखने गया जहाँ हालत और भी बदतर थे।
इसके आगे चिकनी मिट्टी लगाकर बाँध बनाया था,
पर भगवान ने मेरे काम को देखकर कहा,
"मैंने यहाँ गड्ढा बना दिया है।"
आप भँवर देख सकते हैं, देखिए।
"और सारा पानी उसमें से होकर तुम्हारे बाँध के नीचे से जाएगा।"
उस रात, भगवान ने अपना तांडव दिखाया।
जिसका मतलब था कि मुझे उल्लुओं को भुलाकर कुछ मरम्मत करनी पड़ी।
ठीक है, वहाँ रुक जाओ। बिल्कुल सही।
-यह लो। -शुक्रिया।
-अरे, नहीं। -मैंने पकड़ लिया।
-अरे, नहीं।
हाँ।
बिल्कुल सही।
उससे निपटने के बाद, उल्लुओं के घोंसले का काम करना चाहता था,
लेकिन नहीं जा सका क्योंकि युक्रेन का मधुमक्खीवाला, विक्टर आ पहुँचा।
ये व्यापारिक आकार के हैं।
और जंगली खेती का सबसे अहम अभियान शुरू होने वाला था।
-तो वे चार छत्ते हैं, है न? -हाँ।
वे बहुत होशियार हैं।
योजना बहुत सरल थी।
जब फ़ार्म शॉप दोबारा खुलेगी, तो मधुमक्खियाँ उसके लिए शहद और पैसा बनाएँगी।
डिडली स्क्वॉट फ़ार्म शॉप यहाँ
और वे मेरी फसलों के परागण में भी मदद करेंगी।
इसीलिए मैंने ढाई लाख मधुमक्खियाँ ख़रीदीं।
इसे देखिए।
यह तो स्पेससूट जैसा है।
मेरे कपड़े पहनने के दौरान विक्टर ने धुआँ मशीन तैयार की।
धुएँ से क्या होता है?
हमारी तरह, मधुमक्खी आग और पानी से डरती है।
छत्ते पर पानी नहीं डाल सकता, तो आग ज़्यादा आसान है।
-पर यह आग नहीं, धुआँ है। -हाँ, धुआँ है।
वे धुएँ के आने से डर जाती हैं।
तो वे वापस छत्ते के अंदर चली जाती हैं,
अपने पेट में शहद भर लेती है और उससे वे कम आक्रामक हो जाती हैं।
जैसे भारी खाना खाने के बाद नींद आने लगती है।
-हाँ। आप वह समझते हैं? -हाँ।
तुम्हें कितनी बार डंक लगते हैं?
दिन में लगभग दस बार।
क्या?
-वह एक बार डंक मार सकती है। -एक बार,
हाँ, और वे अपने पेट से डंक निकाल देती हैं।
और वह मर जाती है?
आख़िरकार, हाँ।
तो एक नर मधुमक्खी डंक मारने पर मर जाता है
और एक नर मधुमक्खी सेक्स करने पर अपना लिंग खो देता है।
-यह सच है? -हाँ।
बहुत बेकार बात है।
उनकी आवाज़ सुन सकते हैं।
नए घर में स्वागत है, मधुमक्खियो।
बढ़िया, बहुत बढ़िया।
तुमने दस्ताने नहीं पहने हुए।
हाँ, कोई बात नहीं।
देखो, क्या ये अभी से शहद बना रही हैं?
हाँ, यह शहद है।
मधुमक्खी कितने दिन जीती है?
गर्मियों में लगभग एक महीना।
सर्दियों में छह महीने।
पर रानी ज़्यादा लंबा जी सकती है। तीन, चार साल।
इसमें एक रानी है?
इसमें कम से कम एक रानी होनी चाहिए।
तो वह कितने अंडे देती है?
इस मौसम में वह एक दिन और रात में लगभग 2,000 अंडे देती होगी।
हे भगवान।
हाँ। वह उत्पादक है।
क्या लोग मधुमक्खी के छत्ते चुराते हैं?
हाँ। पिछले साल मेरे दोस्त के 40 छत्ते चोरी हो गए।
तो, एक रात घोड़े ले जाने वाली गाड़ी आई और एक जगह से 40 छत्ते ले गई।
ठीक है।
देखो वे कैसे बाहर निकल रही हैं।
यह एक डरावनी फ़िल्म जैसा है।
मुझे डंक लगा है।
जुराबों में।
रुकिए।
आपको झाड़ियों में जाना चाहिए।
-जाइए, पेड़ों के बीच चले जाइए। -क्यों?
क्योंकि वे ज़हर छोड़ती हैं, वे एक झुंड की तरह आएँगी,
-एक के बाद एक। -सच में?
धुआँ छोड़ते रहिए।
-डंक लगने के बाद? -हाँ।
कुछ नहीं होगा।
कैसे कुछ नहीं होगा। मेरे पैर को काटना पड़ेगा।
कमबख्त मधुमक्खियाँ।
मैं हर रोज़ यही करता हूँ।
मुझे हर वक्त दर्द रहता है।
जैसे ही यह मुस्टंडा यूक्रेनियन दूसरी ओर मुड़ेगा,
मैं ज़मीन पर लोटते हुए कहूँगा, "मुझे डंक लगा है।"
मधुमक्खी अभियान शुरू होने के बाद,
मुझे फिर से बाँध की मरम्मत करनी पड़ी।
उफ़, पानी ने परेशान कर दिया।
नहीं, हमारे पास बड़े पत्थर हैं।
और उसे करने के बाद, मैं वापस उल्लू अभियान में लग गया।
जहाँ मेरी किस्मत खुल गई।
खंभा लगाने में केलब के गड़बड़ी करने के बाद...
चियर्स, डेव।
मुझे यह बंदा मिला और यह ब्रिटिश टेलीकॉम के लिए खंभे लगाता है
और इसने दरियादिली दिखाते हुए मेरे लिए गड्ढा बनाने की पेशकश की।
पता चला, मैं पहला नहीं था जिसने फ़ार्म के इस हिस्से में गड्ढे खोदे थे।
देखो, यहाँ बिज्जुओं का शहर बसा है।
जहाँ भी देखो, गड्ढे मिलेंगे।
इसे देखो।
यह अभी खोदा गया है,
और देखो उन्होंने कितनी मिट्टी खोद डाली है।
एक बार फिर हमने ट्रैप कैमरे लगाए और उस रात को हमने यह देखा।
मुझे बिज्जुओं से नफ़रत है।
इस बात के अलावा कि उन्होंने ब्रिटेन के सारे कांटेदार चूहे खा लिए,
वे किशोरों जैसे होते हैं।
वे सारा दिन बिस्तर में पड़े रहते हैं और रात को उठकर बीमारियाँ फैलाते हैं,
दीवारें तोड़ डालते हैं, और सूरज निकलते ही वापस बिस्तर में घुस जाते हैं।
लेकिन आज वे बिल्कुल नहीं सो पाएँगे।
ठीक है।
इसे देखो।
हाँ।
पिछली बार यह करते वक्त,
मेरे साथ एक बेवकूफ़ था, तो यह टेढ़ा है,
-लेकिन यह सीधा होगा न? -हाँ।
काम पूरा होने पर डेव के जाने के बाद मैं केलब को यह दिखाने को बेताब था।
इसे देखो।
अकेला काम करने पर मैं यह हासिल कर सकता हूँ।
सोच रहा था कि आप कहाँ थे।
यह हो गया है। इसे देखो।
और फिर वहाँ देखो।
हाँ।
-आपने खंभे छोटे कर दिए? -हाँ।
उन्हें 21 फ़ुट का कर दिया।
पाँच फ़ुट गड्ढे के अंदर है।
आपने यह कैसे किया? बताइए भी।
मैंने एक कुदाल लेकर उसे घुमाया, एक गड्ढा बनाया,
टेलीहैंडलर मशीन ली।
रुकिए। एक मिनट रुकिए।
आपको वह गंध आ रही है?
अभी तक, खेत के कुछ हिस्सों में जंगली खेती करने की मेरी योजना बढ़िया जा रही थी।
लेकिन सारे काम पर्यावरण से जुड़े नहीं थे।
अभी भी असली खेती की जानी बाकी थी।
मिसाल के लिए, फ़रवरी में मुझे जानना था कि कितने मेमने पैदा होने वाले हैं।
-ठीक है, अपना हाथ नीचे लगाइए। -हाँ।
-उसकी रीढ़ की हड्डी महसूस हुई? -हाँ।
तो मैं मोबाइल भेड़ स्कैनर पर केविन और एलन से मिला।
बॉब ब्लैनडन भेड़ स्कैनिंग
ये ड्राइविंग दस्ताने हैं?
नहीं।
कभी किसी भेड़ पालक को ऐसे दस्ताने पहने नहीं देखा।
चलो, भेड़, अंदर जाओ।
भेड़ों की आम नाफ़रमानी का सामना करने के बाद...
हे भगवान।
हर भेड़ घोड़े की तरह भागती है।
जैल निकालने और स्कैनिंग करने का समय था।
यह देखो। यह एक मेमना है।
इसकी पसलियाँ, इसकी गर्दन देख सकते हैं?
तुम बिल्कुल अस्पताल वाली अल्ट्रासाउंड नर्सों जैसे हो।
दिखाते हो, "इसका लिंग है।"
तो लगता है, "कैसे पता?"
क्या वह रीढ़ है? वह काली चीज़?
-नहीं, वह मेरे हाथ का प्रोब है। -अच्छा।
एक मेमना।
इसे लाल बिंदी लगेगी।
बस एक है, तो ज़्यादा उत्पादक नहीं है।
पर कुछ नहीं से एक बेहतर है।
-इसके कितने हैं? -एक भी नहीं।
-एक भी नहीं? -अफ़सोस, ऐसा ही है।
एक भी नहीं?
अगर तुम्हें बढ़िया मटन चाहिए, तो यह सही है।
इसके दो हैं।
दो? अच्छी भेड़ है।
स्कैनिंग पूरी होने पर...
सबकी स्कैनिंग हो गई।
...पूरी गिनती करने का समय था।
तो, हर एक से कितने मिले हैं, बॉब?
-एक प्रेगनेंट नहीं है। -हाँ।
-पंद्रह के एक-एक मेमना है। -हाँ।
तीन के तीन मेमने हैं और बाकी जुड़वाँ हैं।
ये बहुत सारे मेमने हो गए।
बढ़िया।
बॉब, ख़ुशख़बरी सुनाने के लिए बहुत-बहुत शुक्रिया।
भेड़ों का स्कैन कराने के साथ-साथ मुझे
अपने पत्थर की दीवार बनाने वाले और सुरक्षा प्रमुख,
जेरल्ड के लिए एक नया खिलौना मिल गया।
-मोशन सेंसर। -हाँ।
इसे किसी चीज़ के साथ केबल से बाँध दो। कोई हिलना मत।
हाँ, पर मैं वहाँ पर सोता हूँ।
हर लोमड़ी, बिज्जू...
और, बेशक, जब भी मौसम ने इजाज़त देता,
केलब और मैं दौड़कर फसलों के खेतों में ट्रैक्टर चलाने जाते।
जोकि इस साल न सिर्फ़ गेहूँ, जौ और सफ़ेद सरसों से भरे होंगे,
क्योंकि वे भी मेरी जंगली खेती परियोजना का हिस्सा होंगे।
इस मौसम में, सभी मकड़ियाँ और कीड़े
जिन्होंने खेतों के किनारों की घास में
सर्दियाँ बिताई होती हैं,
वे खेतों की ओर जाते हैं,
मेरी फसलों को तबाह करने वाले उन सभी छोटे कीड़ों को खाने के लिए।
मुझे ये मकड़ियाँ और कीड़े पसंद हैं।
ये मेरे दोस्त हैं।
दिक्कत यह है कि यह एक बड़ा खेत है।
यह इतना बड़ा है कि एक मकड़ी को इसके पार जाने में
पाँच या छह हफ़्ते लग जाएँगे।
तो मैंने एक योजना बनाई है।
मैं सुपर हाईवे बनाने के लिए अपनी कुछ फसलों की कुर्बानी दे रहा हूँ
जिससे कीड़े ज़्यादा तेज़ी से खेत के बीच में पहुँच सकें।
और केलब के हाईवे बनाने के बाद,
कुछ बीजों को हाथ से बोने की बारी थी।
-पता चला कि मैं इसमें बहुत माहिर हूँ। -मुझे नहीं लगता।
तो, इससे कितने पैसों का नुकसान होगा,
-एक एकड़ के तीन चौथाई से? -हाँ।
यह लगभग 350 पाउंड है?
हाँ, लगभग उतना।
अच्छा, यह...
मतलब, मुझे यह समझ नहीं आता है।
यह सही है क्योंकि पर्यावरणवादी कहेंगे,
"वे कितने होशियार हैं!"
यह सफल रहा तो हम खेती में क्रांति लाएँगे, धरती बचाएँगे, नोबेल पुरस्कार मिलेगा।
ग्रेटा थनबर्ग यहाँ आएगी।
सच कहूँ तो, मुझे लगता है आपने 370 पाउंड गँवा दिए। बधाई हो।
केलब के घोर यथार्थवाद के बावजूद, मुझे जंगली खेती परियोजना पसंद आ रही थी।
और सबसे बढ़िया काम अभी होना बाकी था,
क्योंकि आख़िरकार मेरे वेटलैंड इलाके का मुख्य आकर्षण
भरने के लिए तैयार था।
फिर से।
आज वह दिन है जब मैं एक नहर बनाऊँगा, उसे नाला बुलाते हैं,
पानी के सोते और मेरी खोदी गई खुली खदान के बीच
जिसके लिए मैं सिर्फ़ केलब का बकवास छोटा डिगर इस्तेमाल करूँगा।
शुरू करते हैं।
ठीक है, सच का सामना करने का समय।
हो गया। वहाँ... देखो तो इसे!
यह विक्टोरिया फ़ॉल्स है!
जे, सावधान रहना।
दरअसल तुम्हें लाइफ़ जैकेट पहननी चाहिए।
जब मैं इस ऐतिहासिक पल का मज़ा ले रहा था, केलब आ पहुँचा।
देखो मैंने क्या बनाया है।
मैं मूसा हूँ।
मूसा कौन है?
-तुमने बाइबिल पढ़ी है? -नहीं।
बाइबिल में मूसा नाम का एक आदमी था।
-अच्छा। -और वह किसी को
एक मुसीबत-ज़दा जगह से एक बेहतर जगह ले जा रहा था,
और वे लाल सागर पहुँचकर फँस गए,
और फिर समुद्र बीच में से फटा
और वे उसमें से चलते हुए पवित्र भूमि पहुँच गए।
यह सब बकवास है।
तालाब एक ही दिन में भर गया।
और तुरंत ही, मैंने उसे खाने से भरने का फ़ैसला किया।
मेरे पास आपके लिए लगभग इस आकार की 250 प्यारी भूरी ट्राउट मछलियाँ हैं।
मेरी पसंदीदा मछली।
मतलब, देखने के लिए नहीं, खाने के लिए।
पीछे, पीछे।
देखो, हाँ, यह ठीक है। रुको।
मैं पिछले हिस्से को उठाऊँगा और हम यह शूट जोड़ देंगे
और हम इन्हें पानी में डाल देंगे।
अच्छा। मैं क्या मदद करूँ?
लगता है जैसे मैं कंट्रीफ़ाइल पर हूँ।
देखें मैं क्या मदद कर सकता हूँ।
ये सब यहाँ हैं, देखो।
इतनी ऊँचाई से गिरने पर ये ठीक रहेंगी?
ऐसे ही किया जाता है। आपने हरक्यूलिस से
कनाडा की ग्रेट लेक्स में ट्राउट को डालने के फ़ोटो देखे हैं न,
-जिन्हें हवाई जहाज़ से गिराते हैं? -नहीं।
उनके अंदर जाने से हुआ छपाका बिल्कुल बढ़िया होता है।
उससे वे जागती है और आगे बढ़ जाती हैं।
अगर इन्हें आराम से डालेंगे,
तो मछली किनारे पर पड़ी रहेगी और तली में डूब जाएगी।
क्या?
-तो ये भेड़ों जैसी हैं, पर फ़िन के साथ। -हाँ।
मैं चिपिंग नॉर्टन वॉटरपार्क के उद्घाटन का एलान करता हूँ।
देखो तो इसे!
मज़ा आ रहा है।
देखो तो इन्हें। ये कूद रही हैं। मछलियाँ ख़ुश हैं!
सच में।
अब मुझे बस यह सुनिश्चित करना था कि मछलियाँ ज़िंदा रहें,
और मेरे पिछले अनुभव को देखते हुए, इसकी कोई गारंटी नहीं थी।
बहुत साल पहले, मेरे पापा का एक मछली का तालाब था
और उन्हें शाम को वहाँ जाकर उन्हें खाना देना
और उन कार्प मछलियों को देखना पसंद था।
और एक क्रिसमस मैंने सोचा, "शानदार तोहफ़ा है,
"मैं उनके तालाब के लिए और कार्प लाऊँगा।"
तो मैंने गोस्ट कार्प नाम की मछलियाँ ख़रीदीं।
दिखने में शानदार थीं।
और वह बहुत खुश हुए, और उन्हें उनके तालाब में डालते ही
हमें पता चला कि उन्हें गोस्ट कार्प क्यों कहते हैं।
वे पानी के नीचे नज़र ही नहीं आतीं।
तो हम मेरी लाई हुई मछलियों को देख नहीं पाते थे।
और एक हफ़्ते के बाद, उनकी बाकी सारी कार्प मछलियाँ गायब हो गई थीं।
और हमने एक किताब से गोस्ट कार्प की जानकारी ली क्योंकि तब इंटरनेट नहीं था।
और पता चला कि गोस्ट कार्प बाकी सब किस्मों की कार्प को खाती हैं।
तो, मैं उनके लिए कुछ अदृश्य मछलियाँ लाया जो उनकी दिखने वाली मछलियाँ खा गईं।
पर यह निराशावादी सोच का समय नहीं था क्योंकि तालाब अब शानदार दिख रहा था,
और सिर्फ़ इतना ही नहीं था।
आख़िरकार, बाँध को लेकर एक ख़ुशख़बरी है।
अब पानी रुका हुआ है।
इसमें मुझे तीन हफ़्ते लगे हैं?
मैंने दो कमीज़ें, चार जोड़ी जींस बर्बाद कर दीं,
और केलब की बैटरी से चलने वाली दो पावर ड्रिल तोड़ डालीं,
पर मैंने कर दिखाया।
देखो तो इसे।
लेकिन सच यह है कि रिसने वाला बाँध एक बेहद सफल हो रही
जंगली खेती की परियोजना में सिर्फ़ छोटी सी परेशानी थी।
पिछले कुछ हफ़्तों में मैंने उल्लुओं और बाज़ों के लिए घर बनाए हैं।
मैंने जंगल की ज़मीन पर धूप लाने का काम किया है।
मैंने और ज़्यादा जंगली फूल लगाए हैं
और अपनी कुछ फसलों को प्रकृति को वापस लौटाया है।
और इसमें कोई शक नहीं था कि इस सबसे
कीड़ों के लिए एक बेहतर पर्यावरण बना है।
जो मेरा असली मकसद था।
हालाँकि इसमें हज़ारों खर्च हुए, पर मुझे यह अच्छा लगा।
और अब मुझे बस चार्ली से शाबाशी पाने का इंतज़ार था।
वह आ गया।
हैलो, कैसे हैं?
बहुत अच्छा हूँ।
बस यह सुनने का इंतज़ार है कि मेरे
-अहम काम में क्या गलती हुई। -नहीं, यह...
यह बढ़िया लग रहा है। अच्छा है।
तुमने यह कह दिया।
-तुमने अभी कहा कि... -पता है।
मैंने अच्छा काम किया।
और दरअसल, जब मैंने इस बारे में सोचा,
तो जश्न मनाने की उससे भी बढ़कर वजह थी।
इजाज़त दो, तो कहना चाहूँगा,
यह इतिहास का सबसे ज़्यादा बारिश वाला बुआई का मौसम था, है न? मानते हो न?
-हाँ, जहाँ तक मुझे याद है। -ठीक है।
हमने ब्रेक्सिट का सामना किया।
और उस सबके बावजूद, मुझ जैसे नौसिखिए ने अपने पहले साल में,
तुम्हारी और केलब की थोड़ी-बहुत मदद से,
ज़रूरत के मुताबिक सभी बीजों को बोने में
-सफलता पाई। -हाँ।
सर्दियों की गेहूँ बढ़िया है।
सर्दियों की जौ अच्छी लग रही है।
कबूतरों ने सफ़ेद सरसों नहीं खाई है।
टीचर मुझे अच्छी रिपोर्ट दे रहा है।
यह वाकई अच्छा है।
हमने यह जंगली खेती, लैंडस्केपिंग का काम पूरा कर लिया।
एक बार के लिए, सब सही जा रहा है,
और अगर कोई और गड़बड़ नहीं होती, तो हम मुनाफ़ा कमाने वाले हैं।
-सब सही दिशा में जा रहा है। -बिल्कुल।
अगली बार
अब यह वैश्विक महामारी बन गई है।
वह समय आ गया है कि सब लोग एक-दूसरे से गैर-ज़रूरी संपर्क रोक दें।
आप कैसे हैं?
बेहद डरा हुआ हूँ।
मैं 60 का होने वाला हूँ,
मैं साढ़े सात लाख सिगरेट पी चुका हूँ।
मुझे निमोनिया हुआ था, तो मेरे फेफड़े कमज़ोर हैं।
-अगर मुझे यह हुआ... -तो आसार अच्छे नहीं होंगे।
संवाद अनुवादक संजय मल्होत्रा
रचनात्मक पर्यवेक्षक शीला सिजिन मैथ्यूज़